Emmanuel Osodeke
Emmanuel Victor Osodeke Farfesa ne na Kimiyyar Ƙasa na Najeriya a Jami'ar Aikin Noma ta Michael Okpara, Umudike, wanda kuma shi ne shugaban ƙungiyar malaman jami'o'i ta ƙasa.   Ya taɓa zama mataimakin shugaban ƙungiyar a wa'adin da ya gabata.

Rayuwar farko da ilimi 
An haifi Osodeke a Kokori, ƙaramar hukumar Ethiope ta gabas ta jihar Delta. Ya yi karatun BSc a Jami’ar Kimiyya da Fasaha ta Jihar Ribas a cikin shekarar 1987, sannan kuma ya yi digirin digirgir a Jami’ar Ibadan a cikin shekarar 1989. Ya samu Diploma a fannin Agro-meteorology a Cibiyar Nazarin Yanayin Ƙasa ta Isra’ila a shekarar 1994, sannan a shekarar 2002, ya samu PhD a Jami’ar Aikin Gona ta Michael Okpara da ke Umudike.

Sana'a 
Osodeke malami ne a Jami’ar Jihar Delta, Abraka, ya kuma kasance shugaban ƙungiyar malaman jami’o’i a Jami’ar noma ta Michael Okpara, Umudike. Shi malami ne mai ziyara a Jami'ar Calabar da Jami'ar Cape Cost, Ghana. A ranar 30 ga watan Mayun 2021 an zaɓe shi shugaban ƙungiyar malaman jami'o'i ta ƙasa.

Rayuwa ta sirri 
Osodeke ya auri Onome Osodeke kuma suna da ƴaƴa huɗu.

Manazarta 

Rayayyun mutane